Прыклады высокай ураджайнасці па асобных культурах абнадзейваюць: у нашых умовах можна мець добрыя вынікі, калі дбайна папрацаваць на зямлі. У ААТ “Новая Прыпяць” атрымліваюць па 68 цэнтнераў пшаніцы і па 52,9 цэнтнера жыта на кожным гектары, у ААТ “Палеская ніва” атрымліваюць ураджайнасць яравога ячменю па 55,1 цэнтнера, а трыцікале — па 54,7 цэнтнера з кожнага гектара. На менш урадлівых землях высокай ураджайнасцю радуюць хлебаробы КУВП “Манькавічы”, якія атрымліваюць у сярэднім па 41,3 цэнтнера збожжа з кожнага гектара. А па ўраджайнасці пшаніцы тут трымаюцца на другім пасля Альшан месцы, маючы па 58,1 цэнтнера збожжа з кожнага гектара.